“Tom va Jerri” motivlari asosida to‘liq metrajli film suratga olinadi

Rejissor Tim Stori ommabop “Tom va Jerri” multseriali motivlari asosida to‘liq metrajli filmni suratga olish bo‘yicha Warner Bros kinostudiyasi bilan muzokaralar olib bormoqda. Bu haqda “Korrespondent.net” xabar berdi.

Ta’kidlanishicha, ayni paytda hamkorlik shartlari muhokama qilinmoqda, biroq loyiha haqida boshqa hech narsa ma’lum emas.
Mushuk va sichqon haqidagi “Tom va Jerri” multseriali animatorlar Uillyam Xann va Jozef Barbera tomonidan 1940-yilda chiqarila boshlangan. Serial yettita “Oskar”ni qo‘lga kiritgan, 1993-yilda to‘liq metrajli “Tom va Jerri” kartinasi ham taqdim etilgan.